  Виталий Пронин 6-тӥ июльысен 17-тӥ июлёзь Казаньын ортчоз XXVII дунневыл гужем Универсиада.Казане ӝоген люкаськозы дуннелэн вань сэрегъёсысьтыз тужгес усто егит спортсменъёс. Али но Татарстанлэн шоркараз уно калыкез ни, соос пӧлын Россилэн 35 улосвылъёсысьтыз но 24 кунъёсысь вуэм 20 сюрс волонтёръёс, радъясьёс, спортсменъёс.Универсиада-2013, азьвылъёсыныз ӵошатыса, тужгес уно калыкез люкалоз. 27 турлы ӵошатсконъёсын вормисьёслы дасямын 350-лэсь уно медаль комплектъёс - та Универсиадалэн рекордэз.Россилэн сборноез Универсиадалы дась. Командае пыризы тужгес устоосыз спортсменъёсмы, соос пӧлын Олимпиадаослэн 25 чемпионъёссы, Олимпиада шудонъёсысь 50 призёръёс но 100-лэсь уно спортъя мастеръёс. Тросэзлэн али тренировкаоссы мыно.Универсиада ортчоз Казаньысь 64 пӧртэм интыосын, 30-эз объектъёс нимысьтыз та ужрадлы пуктэмын вал.Татарстанысь йӧскалык музейын куноос понна 2 бадӟым адӟытонъёс усьтэмын: «Татарстанлэн спортъя зарниез» но «Бигер костюм: вашкалаез но туалаез». Со сяна, Казаньын ужало аттракционъёс, цирк, аквапарк но трос мукет шутэтскон интыос. «Культурная Универсиада» проектъя бигеръёслэн Сабантуй шулдыръяськонзы кельтэмын 13-тӥ июльлы — вуэм куноос быгатозы отчы вуылыны, дунтэк учкыны Дю Солей цирклэсь адӟытонъёссэ, пӧртэм мастер-классъёсы пыриськыны, концертъёс учкыны.Удмуртиысь Универсиадае мынӥзы 200 волонтёръёс, 8 спортсменъёс но 9 судьяос. Теги: Егитъёс Казань удмуртегитъёс Универсиада  